बे बिल थामहिनबा सा - सानजा हादोरसानि सिङाव थानाय गुबुन गुबुन थागिबि सुबुं माहारिनि दोरोङारि राव,हारिमु,दोहोरोम,समाजखान्थि बायदि फोजोबस्रांनायनिफ्राय होबथानो थाखाय सा - सानजा हादोरसानि राजथावनि ( Capitals ) फोराव फैगो  18  नबेम्बराव गोख्रों सुबुंदारारि हान्जा सुरनाय हाबाफारि आजावगोन होन्ना बुंथिदों ।दासिमाव हादोरसानि सिङाव थानाय गुबुन गुबुन दोलो गौथुमा होबथानाय एबा बोख्लायनायनि दासि दैखांनाय केबनि सायाव आसामनि देहा सावस्रि बिफान ( State Health and Family Welfare Minister ) नि मन्थ्रि आरो सा - सानजा सुबुंदारारि गौथुमनि लिंथुमगिरि ( Convenor ) ड° हिमन्त बिश्व शर्मा बिथाङा सुक्रबार खालि खौरांगिरिजों जानाय मुगा मुगि बुब्लियाव बुङो दि फैगो  18  नबेम्बरनि गेजेराव गोजां बोथोरनि जथुम्मायावनो संसदाव बिल लाबोनायनि सिगां सोरखारा सानै हयैसो आजावगोन होन्ना बुंथियो ।दुलाराय आसाम फरायसा आफाद नि आफादगिरि दिपांक कुमार नाथ बिथाङा सुक्रबार खालि बुंदों दि जों माब्लाबाबो केबखौ सापर्ट खालामनो हाया ।